José Maria Pires

José Maria Pires (Córregos, Conceição do Mato Dentro, 1919ko martxoaren 15a – Belo Horizonte, 2017ko abuztuaren 27a), Dom Pelé ezizenez ere ezaguna, brasildar elizgizon katolikoa izan zen. 1957tik 1965era Araçuaíko apezpikua izan zen eta 1965etik 1995era Paraíbako artzapezpikua.

 Bizitza 
Eleutério Augusto Pires eta Pedrelina Maria de Jesusen semea, José Maria Pires Conceição do Mato Dentroko Corregos auzoan jaio zen eta hamabi urterekin apaizgaitegian sartu zen. 1941eko abenduaren 20an, 22 urte zituela, apaiztu zen Diamantinan.

1957ko maiatzaren 25ean, Pio XII.a aita santuak Araçuaíko apezpiku izendatu zuen. Ordinazioa irailaren 22an egin zen Diamantinako katedralean.

1965eko abenduaren 2an, Paulo VI.a aita santuak Paraíbako artzapezpiku izendatu zuen.

Brasilgo apezpiku-konferentziako Batzorde Zentraleko kidea izan zen. Vatikanoko II. Kontzilioko saio guztietan parte hartu zuen eta Katakonbetako Ituna sinatu zuen.

75 urte bete zituenean, dimisioa aurkeztu zion Egoitza Santuari, eta 1995eko azaroaren 29an onartu zioten.

2013ko irailean, Paraíbako Unibertsitate Federalak honoris causa doktore titulua eman zion.

Belo Horizonten hil zen 2017ko abuztuaren 27an, 98 urte zituela, pneumoniak eragindako arnasketa-gutxiegitasunaren ondorioz.

 Liburuak 

 O grito de milhões de escravas: a cumplicidade do silêncio (1983)
 A cultura religiosa afro-brasileira e seu impacto na cultura universitária (2014)
 Meditações diante da cruz (2015)
 O sacerdote, imagem de Cristo (2016)

 Ondorengotza apostolikoa 

 Erreferentziak 

 Kanpo estekak 

Kategoria:Minas Gerais estatuko jendea
Kategoria:Afro-brasildarrak
Kategoria:Brasilgo artzapezpikuak
Kategoria:Brasilgo katolikoak
Kategoria:Pio XII.ak izendatutako apezpikuak
Kategoria:Honoris causa doktoreak
Kategoria:Belo Horizonten hildakoak